૧૯૫૧માં જ્યારે જમ્મુ-કાશ્મીર વિધાનસભા માટે ચૂંટણીની જાહેરાત થઈ ત્યારે લદ્દાખના લોકોએ સંવિધાન સભામાં જવા માટે કુશક બકુલાને આગ્રહ કર્યો. તેની પાછળ લદ્દાખીઓના મનમાં એવો અટૂટ વિશ્ર્વાસ હતો કે જો કુશક બકુલા સંવિધાન સભામાં હશે તો લદ્દાખ અને રાષ્ટ્રીય હિતોની રક્ષા થઈ શકશે. જોકે સંવિધાન સભાની એ ચૂંટણીમાં વિરોધ પક્ષના મોટાભાગના ઉમેદવારી પત્રો રદ કરી દેવામાં આવ્યા હતા અને કુશક બકુલા નિર્વિરોધ ચૂંટાઈ ગયા. પોતાના કાર્યકાળ દરમિયાન તેમણે લદ્દાખ સાથે જોડાયેલ અનેક મુદ્દાઓ પર પ્રમુખ રહી પોતાની વાત કહી. તેમના જ પ્રયત્નોના પરિણામસ્વપ જમ્મુ-કાશ્મીર સરકારને લદ્દાખ સંબંધી વિષયો માટે એક અલગથી મંત્રાલયની રચના કરવી પડી, જે આજદિન સુધી ચાલી રહ્યું છે. બીજી તરફ જમ્મુ-કાશ્મીરમાં શઆતથી જ પાકિસ્તાન પ્રેરિત અલગાવવાદની વાતો સાંભળવા મળતી રહી છે. પરંતુ કુશક બકુલા અલગાવવાદનો દૃઢતાથી વિરોધ કરતા. ૫ ફેબ્રુઆરી ૧૯૫૪ના રોજ રાજ્યની વિધાનસભામાં બોલતાં તેમણે કહ્યું કે, ‘અમે લદ્દાખના લોકો આરંભથી જ એ બરાબર કહી રહ્યા છીએ કે અમે માતૃભૂમિ ભારતનું અંગ છીએ. અમે ભારતની જ રાજ્ય વ્યવસ્થાનો હિસ્સો બનેલા છીએ. ભારતનું બંધારણ માનવતાની સમાનતા ઉપર આધારિત છે. ભારતનું બંધારણ જમ્મુ-કાશ્મીરના તમામ પ્રકારના વિકાસને સંપૂર્ણ અવસર આપે છે. આ માત્ર લદ્દાખના લોકોનો જ મત નથી પરંતુ કારગિલના લોકોનો પણ આવો જ મત છે. તેમણે એવો મત પણ વ્યક્ત કર્યો કે જમ્મુ-કાશ્મીરને પોતાની ઇચ્છા અનુસાર ભારતથી અલગ થવાનો પણ અધિકાર મળવો જોઈએ. હું એ વાતથી સહમત નથી.’